BOSNA I HERCEGOVINA

FEDERACIJA BOSNE I HERCEGOVINE

KANTON SARAJEVO

OPĆINA NOVI GRAD

JU OŠ „MEHMEDALIJA MAK DIZDAR“ SARAJEVO

Na osnovu člana 94. a u vezi sa članom 88. Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19, 34/20 i 33/21), odredbi Pravilnika o radu JU OŠ „Mehmedalija Mak Dizdar“ Sarajevo, člana 4.,5. i 6. Pravilnika sa kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo, broj: 12/22, 22/22), Odluke Školskog odbora JU OŠ “Mehmedalija Mak Dizdar“ broj:2617-01/2023 od 12.09.2023. godine, Saglasnosti ministrice za odgoj i obrazovanje Kantona Sarajevo broj:11-11-30-9034-4/23 od 01.09.2023. godine, za pozicije u JU OŠ „Mehmedalija Mak Dizdar“ Sarajevo, raspisuje se:

JAVNI KONKURS

za popunu upražnjenih radnih mjesta

NAZIV, SJEDIŠTE I INTERNET STRANICA USTANOVE

JU OŠ „ Mehmedalija Mak Dizdar“

Ulica Žrtava fašizma 14, 71000 Sarajevo

www.osmmdsa.edu.ba

e-mail: mmdizdar@yahoo.com

NAZIV RADNIH MJESTA I NAZNAKA O TRAJANJU RADNOG ODNOSA

a) na određeno vrijeme od okončanja konkursne procedure do 31.08.2024. godine za:

1. Nastavnik razredne nastave – 1 izvršilac, puna nastavna norma

2. Nastavnik razredne nastave – 1 izvršilac, puna nastavna norma

3. Nastavnik informatike – 1 izvršilac, 9 časova sedmično

4. Nastavnik likovne kulture – 1 izvršilac, 11 časova sedmično

b) na određeno vrijeme od okončanja konkursne procedure do povratka radnika s funkcije pomoćnika direktora škole, a najkasnije do 31.08.2024. godine za:

1. Nastavnik njemačkog jezika – 1 izvršilac, 11 časova sedmično

c) na određeno vrijeme od od okončanja konkursne procedure do 31.12.2023. godine za:

1. Nastavnik u produženom boravku – 1 izvršilac, 40 sati sedmično

OPIS POSLOVA I POTREBNI USLOVI IZ PRAVILNIKA KOJIM SE REGULIŠE UNUTRAŠNJA ORGANIZACIJA I SISTEMATIZACIJA RADNIH MJESTA

OPIS POSLOVA

Opis poslova za radna mjesta radnika navedenih u ovom javnom konkursu u dijelu pod a) redni broj 1, 2, 3, 4 ) i pod b) redni broj 1, obavljaju se na osnovu Nastavnog plana i programa za osnovnu školu, Godišnjeg programa rada škole i Pedagoških standarda i općih normativa za osnovni odgoj i obrazovanje i normativa radnog prostora, opreme, nastavnih sredstava i učila po predmetima za osnovnu školu („Službene novine Kantona Sarajevo broj:30/18, 9/22, 20/22, 23/23).

Radnici navedeni u dijelu pod a) redni broj 1, 2, 3, 4 ) i pod b) redni broj 1, obavljaju poslove utvrđene Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstava i učila po predmetima za osnovnu školu i Pravilnikom o unutrašnjoj organizaciji i sistematizaciji radnih mjesta u JU OŠ „Mehmedalija Mak Dizdar“ Sarajevo i to:

 - neposredni odgojno-obrazovni rad (redovna nastava prema Nastavnom planu i

 programu),

 - pregled pismenih zadataka i programom predviđenih kontrolnih i grafičkih radova,

 -ostali oblici neposrednog odgojno-obrazovnog rada (razredništvo, dopunska, dodatna,

 fakultativna nastava, slobodne aktivnosti, terenska/inovativna nastava)

 -priprema za neposredno odgojno-obrazovni rad,

 ostali poslovi:

 - stručno usavršavanje,

 - rad u stručnim organima,

 - saradnja sa roditeljima,

 - rad na pedagoškoj dokumentaciji,

 - rad na pedagoškoj elektronskoj dokumentaciji,

 - vođenje stručnog aktiva

 - dežurstvo,

 - konsultacije s učenicima (ukoliko se realiziraju u posebnom terminu van redovne

 nastave),

 - rad u komisiji koju imenuju stručni organi škole,

 - rad u komisiji koju imenuje Školski odbor,

 - priprema za izvođenje terenske nastave,

 - posjete kulturnim i javnim ustanovama kao i kulturno-historijskim spomenicima,

 - ostali poslovi po nalogu direktora.

Opis poslova za radno mjesto radnika navedeno u ovom javnom konkursu pod c) redni broj 1. utvrđeni Pedagoškim standardima i općim normativima za osnovni odgoj i obrazovanje i normativa radnog prostora, opreme, nastavnih sredstava i učila po predmetima za osnovnu školu („Službene novine Kantona Sarajevo broj: 30/18, 9/22, 20/22, 23/23) i Pravilnikom o unutrašnjoj organizaciji i sistematizaciji radnih mjesta u JU OŠ „Mehmedalija Mak Dizdar“ Sarajevo i to:

* organiziranje dnevnih obrazovnih zadataka u skladu s odgojno-obrazovnim potrebama učenika;
* pružanje stručne pomoći u učenju i savjetovanje učenika;
* organiziranje slobodnih aktivnosti učenika koji podrazumijeva vođenje slobodnih aktivnosti, upućivanje učenika na aktivnosti, kao i organizaciju rekreativnih i izvan učioničnih aktivnosti, te učešće u kulturnoj djelatnosti škole i zajednice;
* briga za pravilnu prehranu učenika;
* redovna saradnja sa roditeljima i izvještavanje o radu učenika;
* briga za uređenje i funkcioniranje radnog prostora, te izrada potrebnog didaktičkog i ostalog materijala;
* planiranje i programiranje rada produženog boravka (uspostavljenje evidencije, dnevna evidencija, evidencija saradnje sa roditeljima);
* vođenje evidencije o polaznicima produženog boravka (uspostavljanje evidencije, dnevna evidencija, evidencija saradnje sa roditeljima, evidencija o uplatama roditelja);
* organizacija roditeljskih sastanaka;
* saradnja s učiteljima u redovnoj nastavi (praćenje programa rada učitelja u redovnom odjeljenju sa posebnim osvrtom na ciljeve i zadatke, uspostavljanje kontrole nad dnevnim obrazovnim zadaćama i obrazovnim potrebama pojedinog učenika;
* saradnja sa stručnim saradnicima;
* stručno usavršavanje učitelja;
* izvještavanje, statističko praćenje rezultata i evaluacija rezultata rada na polugodištu i na kraju školske godine.

POTREBNI USLOVI REGULISANI SISTEMATIZACIJOM RADNIH MJESTA

Uslovi za radno mjesto navedeno u ovom javnom konkursu u dijelu pod a) redni broj 1 i 2 su:

- VSS ili VŠS - profesor/nastavnik razredne nastave

- Nastavu iz ovog nastavnog predmeta mogu izvoditi i lica sa završenim I (prvim) ciklusom odgovarajućeg studija visokog obrazovanja (dodiplomski studij) u trajanju od najmanje 3, odnosno 4 studijske godine, sa akademskom titulom i stručnim zvanjem bakalauret/bachelor za određenu oblast, odnosno sa završenim II (drugim) ciklusom odgovarajućeg studija visokog obrazovanja (postdiplomski studij), sa akademskom titulom i stručnim zvanjem magistra za određenu oblast, odnosno završenim trećim ciklusom studija i naučnim zvanjem doktor nauka.

U skladu sa članom 121. Zakona o osnovnom odgoju i obrazovanju (“Službene novine Kantona Sarajevo” broj: 23/17, 33/17, 30/19, 34/20 i 33/21) u školi radni odnos mogu zasnovati i lica koja su završila prvi ciklus bolonjskog visokoobrazovnog procesa do kraja 2020/2021. školske godine. Ova lica su obavezna završiti II ciklus bolonjskog visokoobrazovnog procesa u roku od četiri godine od stupanja na snagu ovog Zakona. U školi radni odnos mogu zasnovati i lica koja su stekla VI stepen stručne spreme, po predbolonjskom sistemu studiranja. Ova lica su obavezna doškolovati se u roku od tri godine, od dana donošenja programa doškolovavanja.

Uslovi za radno mjesto navedeno u ovom javnom konkursu u dijelu pod a) redni broj 3 su:

Profesor Bakalaureat/bachelor - nastavnički smijer

* Profesor informatike;
* Profesor tehničkog odgoja i informatike;
* Profesor matematike i informatike;
* Bakalaureat/bachelor informatike i tehnike;
* Bakaleureat/bachelor matematike i informatike;
* Bakalaureat/bachelor tehničkog odgoja i informatike;
* Bakaleureat/bachelor fizike i informatike;
* Bakaleureat/bachelor matematike - matematike i informatike;
* Bakalaureat/bachelor kulture življenja i tehničkog odgoja sa informatikom;

Magistar - nastavnički smijer sa prethodno završenim prvim ciklusom odgovarajućeg fakulteta i stručnog zvanja. Lista stručnih zvanja navedena u prethodnoj listi “Profesor Bakalaureat/bachelor - nastavnički smijer

* Magistar tehničkog odgoja i informatike;
* Magistar računarstva i informatike;
* Magistar matematike i informatike;
* Magistar informatike i tehnike;
* Magistar matematike, nastavnički smjer;

Profili i stručne spreme nenastavničkih profila uz uslov položene pedagoško-psihološke i metodičko-didaktičke grupe predmeta

* Bakaleureat/bachelor softverskog inžinjerstva;
* Bakalaureat/bachelor matematike - softversko inženjerstvo;
* Diplomirani matematičar-informatičar;
* Diplomirani informatičar;
* Diplomirani inžinjer informatike i računarstva;
* Diplomirani inženjer elektrotehnike;
* Magistar matematike – softversko inženjerstvo
* Magistar softverskog inžinjerstva;
* Magistar matematičkih nauka, smjer teorijska kompjutorska nauka

U skladu sa Odlukom Ministarstva za odgoj i obrazovanje o donošenju dopune Nastavnog plana i programa za osnovnu školu iz nastavnog predmeta Informatika, broj: 11-34-18969/23. od 19.05.2023. godine u dijelu koji se odnosi na profil i stručnu spremu iz predmeta informatika, dodaje se:

 - Nastavnik fizike i informatike,

* Nastavnik matematike i informatike;
* Nastavnik informatike i tehničke kulture sa fizikom;
* Profesor tehnike i informatike;
* Profesor informatike i tehnike;
* Magistar kulture živjenja i tehničkog odgoja sa informatikom;
* Magistar informacionih sistema;
* Magistar informacionih tehnologija;
* Bachelor saobraćaja, smjer kompjutersko-informacione tehnologije;
* Magistar saobraćaja, smjer kompjutersko-informacione tehnologije;
* Diplomirani inženjer kompjuterskih nauka;
* Diplomirani inženjer informacionih sistema;
* Diplomirani inženjer računarstva i informatika;
* Bachelor-Inženjer elektrotehnike, Odsjek za automatiku i elektroniku;
* Bachelor-Inženjer elektrotehnike, Odsjek za elektroenergetiku;
* Bachelor-Inženjer elektrotehnike, Odsjek za računarstvo i informatiku;
* Bachelor-Inženjer elektrotehnike, Odsjek za telekomunikacije;
* Magistar elektrotehnike-diplomirani inženjer elektrotehnike, Odsjek automatika i elektronika;
* Magistar elektrotehnike-diplomirani inženjer elektrotehnike, Odsjek računarstvo i informatiku;
* Magistar elektrotehnike-diplomirani inženjer elektrotehnike, Odsjek telekomunikacije;
* Magistar elektrotehnike-diplomirani inženjer elektrotehnike, Odsjek elektroenergetika.

U skladu sa članom 121. Zakona o osnovnom odgoju i obrazovanju (“Službene novine Kantona Sarajevo” broj: 23/17, 33/17, 30/19, 34/20 i 33/21) u školi radni odnos mogu zasnovati i lica koja su završila prvi ciklus bolonjskog visokoobrazovnog procesa do kraja 2020/2021. školske godine. Ova lica su obavezna završiti II ciklus bolonjskog visokoobrazovnog procesa u roku od četiri godine od stupanja na snagu ovog Zakona. U školi radni odnos mogu zasnovati i lica koja su stekla VI stepen stručne spreme, po predbolonjskom sistemu studiranja. Ova lica su obavezna doškolovati se u roku od tri godine, od dana donošenja programa doškolovavanja.

Uslovi za radno mjesto navedeno u ovom javnom konkursu u dijelu pod a) redni broj 4 su:

Obavezna visoka stručna sprema (VSS) iz oblasti likovne umjetnosti:

* stručna lica koja su završila Akademiju likovnih umjetnosti – nastavnički smjer
* sva lica koja su završila neki drugi smjer na Akademiji likovnih umjetnosti, ukoliko su položili psihološko-pedagošku grupu predmeta, a što je ekvivalent bolonjskom sistemu:

Nastavnički odsjek:

* I ciklus studija: bachelor likovnih umjetnosti – edukacija likovnih umjetnosti
* II ciklus studija: magistar likovnih umjetnosti – edukacija likovnih umjetnosti.

U skladu sa članom 121. Zakona o osnovnom odgoju i obrazovanju (“Službene novine Kantona Sarajevo” broj: 23/17, 33/17, 30/19, 34/20 i 33/21) u školi radni odnos mogu zasnovati i lica koja su završila prvi ciklus bolonjskog visokoobrazovnog procesa do kraja 2020/2021. školske godine. Ova lica su obavezna završiti II ciklus bolonjskog visokoobrazovnog procesa u roku od četiri godine od stupanja na snagu ovog Zakona. U školi radni odnos mogu zasnovati i lica koja su stekla VI stepen stručne spreme, po predbolonjskom sistemu studiranja. Ova lica su obavezna doškolovati se u roku od tri godine, od dana donošenja programa doškolovavanja.

Uslovi za radno mjesto navedeno u ovom javnom konkursu u dijelu pod b) redni broj 1. su:

Nastavnici koji imaju VSS - VII stepen ili studij II ciklusa u skladu sa Bolonjskim procesom predaju njemački jezik u osnovnim školama.

VSS – VII stepen stručne spreme, kao i lica sa završenim I, II ili III ciklusom
bolonjskog visokoobrazovnog procesa i višom stručnom spremom na nastavničkom
fakultetu. Diplomirani profesor njemačkog jezika i književnosti – Završen I (prvi) ciklus
(dodiplomski studij) u trajanju od najmanje tri, odnosno četiri studijske godine, sa
akademskom titulom i stručnim zvanjem Bakalaureat/Bachelor. Završen II (drugi) ciklus (postdiplomski studij) sa akademskom titulom i stručnim zvanjem Magistra, odnosno završenim trećim ciklusom studija i naučnim zvanjem Doktor nauka.

U skladu sa članom 121. Zakona o osnovnom odgoju i obrazovanju (“Službene novine Kantona Sarajevo” broj: 23/17, 33/17, 30/19, 34/20 i 33/21) u školi radni odnos mogu zasnovati i lica koja su završila prvi ciklus bolonjskog visokoobrazovnog procesa do kraja 2020/2021. školske godine. Ova lica su obavezna završiti II ciklus bolonjskog visokoobrazovnog procesa u roku od četiri godine od stupanja na snagu ovog Zakona. U školi radni odnos mogu zasnovati i lica koja su stekla VI stepen stručne spreme, po predbolonjskom sistemu studiranja. Ova lica su obavezna doškolovati se u roku od tri godine, od dana donošenja programa doškolovavanja.

Uslovi za radno mjesto navedeno u ovom javnom konkursu u dijelu pod c) redni broj 1. su:

* nastavnik razredne nastave
* pedagog
* socijalni pedagog
* pedagog-psiholog

U skladu sa članom 121. Zakona o osnovnom odgoju i obrazovanju (“Službene novine Kantona Sarajevo” broj: 23/17, 33/17, 30/19, 34/20 i 33/21) u školi radni odnos mogu zasnovati i lica koja su završila prvi ciklus bolonjskog visokoobrazovnog procesa do kraja 2020/2021. školske godine. Ova lica su obavezna završiti II ciklus bolonjskog visokoobrazovnog procesa u roku od četiri godine od stupanja na snagu ovog Zakona. U školi radni odnos mogu zasnovati i lica koja su stekla VI stepen stručne spreme, po predbolonjskom sistemu studiranja. Ova lica su obavezna doškolovati se u roku od tri godine, od dana donošenja programa doškolovavanja.

DODATNO BODOVANJE PO OSNOVU DOPUNSKIH PRAVA BORACA-BRANITELJA BiH I ČLANOVA NJIHOVIH PORODICA

Nakon bodovanja na osnovu općih i posebnih kriterija u skladu sa Pravilnikom sa kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo“, broj: 12/22, 22/22), (u daljem tekstu: Pravilnik), na ukupan broj prethodno ostvarenih bodova u zavisnosti o pripadnosti boračkoj populaciji (borci-branitelji Bosne i Hercegovine i članovi njihovih porodica) dodaju se bodovi kako je to propisano Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 37/20, 27/21).

Dodatni bodovi se računaju u skladu sa Instrukcijom o bližoj primjeni kriterija vrednovanja prema Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 38/20, 28/21).

Pravo na dodatne bodove ostvaruju branioci i članovi njihovih porodica pod sljedećim uslovima:

a) da imaju prijavljeno prebivalište/boravište u Kantonu Sarajevo i

b) da se nalaze na evidenciji JU „Služba za zapošljavanje Kantona Sarajevo" ili su zaposleni na određeno vrijeme ili da su zaposleni sa nižom stručnom spremom od one koju posjeduju.

MJESTO OBAVLJANJE RADA

Mjesto obavljanja rada radnika za radna mjesta navedena u ovom konkursu je na adresi JU OŠ „Mehmedalija Mak Dizdar“ ulica Žrtava fašizma 14, 71000 Sarajevo.

RADNO VRIJEME

Radno vrijeme radnika za radna mjesta navedena u ovom javnom konkursu je:

pod a) redni broj 1, 2, 3, 4 i pod b) redni broj 1 se ostvaruje zavisno od rasporeda časova u školskoj 2023/2024. godini i traje u skladu sa dužinom radnog vremena utvrđenog prijavom na obavezno osiguranje, Godišnjim programom rada škole, Kolektivnim ugovorom za djelatnosti predškolskog odgoja i osnovnog odgoja i obrazovanja u Kantonu Sarajevo, Pravilnikom o radu i Ugovorom o radu radnika.

Radno vrijeme radnika za radno mjesto navedena u ovom javnom konkursu pod c) redni broj 1 je: puno radno vrijeme od 40 sati sedmično, odnosno 8 sati dnevno u smjenama po rasporedu rada produženog boravka.

OSNOVNA PLAĆA

Osnovna plaća radnika za radna mjesta navedena u ovom javnom konkursu:

U dijelu pod a) redni broj 1,2,3,4 i pod b) redni broj 1 sa punom nastavnom normom, iznosi za: VŠS-1201,20 KM, VŠS-mentor – 1237,50 KM, VŠS-savjetnik – 1270,50 KM, VŠS-viši savjetnik – 1343,10 KM, VSS -VII, I i II ciklus bolonje (180, 240, 300 ECTS) – 1306,80 KM, VSS -VII, I i II ciklus bolonje (180, 240, 300 ECTS) – mentor- 1343,10 KM, VSS - VII, I i II ciklus bolonje (180, 240, 300 ECTS) - savjetnik -1379,40 KM, VSS -VII, I i II ciklus bolonje (180, 240, 300 ECTS) - viši savjetnik -1448,70 KM

U dijelu pod c) redni broj 1 sa punim radnim vremenom, iznosi za: VŠS-1201,20 KM, VŠS-mentor – 1237,50 KM, VŠS-savjetnik – 1270,50 KM, VŠS-viši savjetnik – 1343,10 KM, VSS -VII, I i II ciklus bolonje (180, 240, 300 ECTS) – 1306,80 KM, VSS -VII, I i II ciklus bolonje (180, 240, 300 ECTS) – mentor/samostalni stručni saradnik - 1343,10 KM, VSS - VII, I i II ciklus bolonje (180, 240, 300 ECTS) - savjetnik/viši stručni saradnik -1379,40 KM, VSS -VII, I i II ciklus bolonje (180, 240, 300 ECTS) - viši savjetnik/stručni saradnik savjetnik -1448,70 KM

Tačan iznos osnovne plaće se utvrđuje na osnovu propisanog stepena stručne spreme i stečenog zvanja radnika, srazmjerno vremenu provedenom na radu.

ROK ZA PODNOŠENJE PRIJAVE

Konkurs ostaje otvoren 10 dana od dana objave obavještenja o raspisanom javnom konkursu u dnevnim novinama „Dnevni avaz“ i krajnji rok za prijavu na javni konkurs je 28.09.2023. godine.

ADRESA NA KOJU SE PRIJAVE PODNOSE I NAČIN PREDAJE DOKUMENTACIJE

Prijava sa dokazima o ispunjavanju uslova za javni konkurs se podnosi Konkursnoj komisiji preporučeno poštom ili lično na protokol škole. Prijava se podnosi u zatvorenoj koverti na adresu:

JU OŠ „Mehmedalija Mak Dizdar“, ulica Žrtava fašizma 14, 71000 Sarajevo - sa naznakom – „Prijava na javni konkurs na poziciju (navesti ime i prezime kandidata, adresu i poziciju/e za koju/e je raspisan javni konkurs) NE OTVARAJ - OTVARA KOMISIJA“.

Nepotpune i neblagovremene prijave neće se uzeti u razmatranje.

DOKUMENTACIJA KOJA SE PODNOSI UZ PRIJAVU

Za zasnivanje radnog odnosa, pored općih uslova utvrđenih Zakonom o radu („Službene novine FBiH“ broj: 26/16, 89/18, 44/22), kandidati treba da ispunjavaju i posebne uslove predviđene Zakonom o osnovnom odgoju i obrazovanju Kantona Sarajevo („Službene novine Kantona Sarajevo“ broj:23/17, 33/17, 30/19, 34/20, 33/21), Pedagoškim standardima i općim normativima za osnovni odgoj i obrazovanje i normativa radnog prostora, opreme, nastavnih sredstava i učila po predmetima za osnovnu školu („Službene novine Kantona Sarajevo broj: 30/18, 9/22, 20/22, 23/23) i Pravilnikom o unutrašnjoj organizaciji i sistematizaciji radnih mjesta JU OŠ „Mehmedalija Mak Dizdar“.

1. OBAVEZNA DOKUMENTACIJA

a) svojeručno potpisana pisana prijava kandidata na konkurs s kratkom biografijom, tačno navedenom dokumentacijom koja se prilaže uz prijavu na konkurs, tačnom naznakom na koju poziciju se konkuriše i kontakt podacima kandidata (adresa, broj telefona, e-mail adresa),

b) diploma/uvjerenje/svjedodžba o stečenoj stručnoj spremi,

c) izvod iz matične knjige rođenih,

d) uvjerenje o državljanstvu Bosne i Hercegovine (ne starije od šest mjeseci),

e) svojeručno potpisana saglasnost o dostavljanju preliminarnih odluka prema kojoj se kandidatu, preliminarne odluke iz člana 19. Pravilnika dostavljaju elektronskom poštom na adresu koju je kandidat naveo u prijavi na javni konkurs (Obrazac Saglasnosti je sastavni dio Pravilnika i u prilogu je ovog Javnog konkursa)

f) druge dokaze o ispunjavanju uslova za to radno mjesto, a koji su navedeni u javnom konkursu.

2. DODATNA DOKUMENTACIJA

a) uvjerenje o radnom stažu sa tačno naznačenim poslovima i radnim zadacima (šifra zanimanja) koje izdaje fond za penzijsko-invalidsko osiguranje,

b) potvrda/uvjerenje poslodavca o vremenu provedenom na poslovima nastavnika u produženom i cjelodnevnom boravku redovne osnovne škole i poslovima asistenta u ustanovi,

c) potvrda/uvjerenje poslodavca o vremenu provedenom na stručnom osposobljavanju u ustanovi,

d) uvjerenje o položenom stručnom ispitu,

e) potvrda/uvjerenje o vremenu provedenom na evidenciji službe za zapošljavanje koju/e izdaje Služba za zapošljavanje Kantona Sarajevo (ne starija od tri mjeseca),

f) rješenje o sticanju posebnog stručnog zvanja koje je izdato u skladu sa Pravilnikom o ocjenjivanju, napredovanju i sticanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika, odnosno propisom koji se primjenjuje na teritoriji Bosne i Hercegovine, kojim je stečeno zvanje na osnovu istih kriterija i u istoj proceduri kao u navedenom pravilniku,

g) diploma/uvjerenje o stečenom akademskom zvanju,

h) potvrda o posebnom priznaju UNSA,

i) uvjerenje/rješenje nadležnih organa o pripadnosti boračkoj populaciji i to:

 1) uvjerenje o statusu djeteta šehida-poginulog borca i nestalog branioca,

 2) rješenje o priznatom pravu na porodičnu invalidninu za suprugu šehida-poginulog, umrlog i nestalog branioca i uvjerenje o učešću u oružanim snagama za šehida/poginulog, umrlog i nestalog branioca, rješenje o priznatom svojstvu ratnog vojnog invalida,

 3) dokaz o bračnoj zajednici sa ratnim vojnim invalidom,

 4) rješenje o priznatom pravu na mjesečno novčano primanje dobitniku priznanja,

 5) uvjerenje o učešću u oružanim snagama,

 6) uvjerenje o statusu djeteta ratnog vojnog invalida,

 7) rješenje o priznatom pravu na invalidninu ili mjesečni novčani dodatak ili uvjerenje o učešću u oružanim snagama koje izdaje općinska služba za boračko-invalidsku zaštitu odnosno grupa za pitanja evidencije iz oblasti vojne obaveze prema mjestu prebivališta (ne starije od šest mjeseci),

j) uvjerenje/potvrdu o neprekidnom prebivalištu na području Kantona Sarajevo u posljednja 24 mjeseca ( ne starije od šest mjeseci).

Primjena bodovanja po osnovu kriterija iz člana 9. Pravilnika (radni staž/radno iskustvo) vrši se na osnovu:

a) uvjerenja o radnom stažu sa tačno naznačenim poslovima i radnim zadacima koje izdaje fond za penzijsko-invalidsko osiguranje za kriterije iz stava (1) i (5) ovog člana sa izuzetkom bodovanja radnog staža stečenog na poslovima nastavnika u produženom i cjelodnevnom boravku redovne osnovne škole i poslovima asistenta u ustanovi, koje se vrši na osnovu potvrde/uvjerenja poslodavca kod kojeg je kandidat radio.

b) potvrde/uvjerenja poslodavca o vremenu provedenom na stručnom osposobljavanju u ustanovi za kriterije iz stava (2) i (6) ovog člana.

Kriteriji, procedure, uslovi, način bodovanja i izbor kandidata regulisani su Pravilnikom s kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo“, broj: 12/22, 22/22).

Prijava kandidata koji nije dostavio dodatnu dokumentaciju će se smatrati urednom, a prijavljeni kandidati će se bodovati samo po osnovu onih kriterija za koje je dostavio urednu i validnu dokumentaciju.

Dokumentacija koju kandidat dostavlja uz svojeručno potpisanu pisanu prijavu na konkurs mogu biti kopije uz obavezu da kandidat koji je primljen po konkursu dostavi originalnu dokumentaciju ili ovjerene kopije dokumentacije, najkasnije pet dana po dobijanju konačne Odluke o izboru radnika.

Kandidati iz člana 19. st. (1) tačka a) Pravilnika će elektronskom poštom na adresu navedenu u prijavi na javni konkurs biti obaviješteni o mjestu i vremenu obavljanja razgovora sa direktorom.

Nakon konačnosti Odluke o izboru radnika iz člana 19. Pravilnika, odnosno iz člana 20. stav (6) Pravilnika, izabrani kandidat je dužan dostaviti ljekarsko uvjerenje nadležne zdravstvene ustanove koje nije starije od šest mjeseci, kao i drugu dokumentaciju u skladu sa zakonom i internim aktima Škole, nakon čega direktor zaključuje ugovor o radu sa izabranim kandidatom. Sistematski ljekarski pregled koji se organizuje u skladu sa Kolektivnim ugovorom za djelatnost predškolskog odgoja i osnovnog odgoja i obrazovanja u Kantonu Sarajevo je ekvivalent uvjerenju nadležne zdravstvene ustanove iz člana 22. stav (1) Pravilnika.

Obavještenje o raspisanom ovom javnom konkursu je objavljeno u dnevnim novinama „Dnevni avaz“, dana 18.09.2023. godine, a kompletan tekst javnog konkursa je objavljen na službenoj internet stranici JU OŠ „Mehmedalija Mak Dizdar“ (www.osmmdsa.edu.ba) i istovremeno putem službenog e-mejla škole dostavljen Ministarstvu za odgoj i obrazovanje Kantona Sarajevo i JU „Služba za zapošljavanje Kantona Sarajevo“ radi objavljivanja na njihovim službenim internet stranicama uz naznaku isteka roka za prijavu na ovaj javni konkurs i ostaje objavljen na internet stranicama u čitavom periodu roka prijave ([www.mo.ks.gov.ba](http://www.mo.ks.gov.ba) i [www.szks.ba](http://www.szks.ba)).

Javni konkurs ostaje otvoren 10 dana od dana objave obavještenja o raspisanom javnom konkursu u dnevnom listu „Dnevni avaz“ i krajnji rok za prijavu na ovaj javni konkurs je 28.09.2023. godine.

Napomena:

Obrazac Saglasnosti o dostavljanju preliminarnih odluka iz člana 16. stav (1) tačka e), Pravilnika i tačke e) Obavezne dokumentacije u ovom javnom konkursu nalazi se u prilogu ovog javnog konkursa.

**Saglasnost za dostavljanje preliminarnih odluka**

Na osnovu člana 19. Pravilnika s kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo, broj: 12/22,22/22), saglasan/na sam da mi se preliminarne odluke dostavljaju elektronskom poštom na adresu koju sam naveo/la u prijavi na javni konkurs.

U \_\_\_\_\_\_\_\_\_, dana \_\_\_ \_\_\_ \_\_\_\_\_ godine

 Kandidat/kandidatkinja

 \_\_\_\_\_\_\_\_\_\_\_\_\_\_\_\_\_\_\_\_\_\_